Teudo Ecclesie prepositus almi Stephani Divionensis et congregatio ipsius Ecclesie, et ab alia parte, quidam miles, Heldierius nomine, voluerunt inter se, pro communi utilitate, aliquid de rebus propriis commutare, quod et fecerunt. Dedit igitur, in primis, Eldierius, de rebus propriis, iam dicte Ecclesie et eiusdem rectoribus, iornalem I qui cumiacet in pago Divionense seu in fine et in villa Quintiniacense. Habet terminationes de uno latus ipse aquisitor tenet, ex alio latus Valterius tenet, de uno fronte ratio sancti Petri, ex alio fronte Viniterius tenet. Similiter ecumtra in recumpensatione huius meriti dederunt, iam dictus Teudo et ceteri fratres, petiolam unam de terra arabile, prenominato milite Eldierio, in ipsius fine, et in eadem villa terminante de uno latus, et uno fronte ipse communator possidet, ex alio latus ratio sancti Benigni, ex alio fronte sancti Stephani; hec omnia superius nominata sic pars alteri contulit parti, ut unusquisque, de hoc quod suum est, quicquid sibi visum recto ordine fuerit, faciat, nullo contradicente, et in omnibus secundum suum libitum ordinet omnibus diebus. Denique ne ab ullo successore nostro hec commutatio in futurum violetur, hanc securitatem ei facere iussimus et manu propria corroboravimus, et fratribus Ecclesie nostre firmandam tradidimus. Actum Divioni castro. Ego Teudo humilis prepositus in Christi nomine corroboravi et subscripsi. Signum Varnierii levite. Signum Amadei decani. Signum Ingelrici presbiteri. Signum Griphoni presbiteri. Signum Duranni presbiteri. Signum Constanti presbiteri. Signum Lamberti presbiteri. Signum Vuarnerii levite. Signum Vicherii levite. Signum Euvrardi levite. Ego Edulfus levita, ad vicem cancellarij Remigii scripsi et subscripsi. Datavi die Sabbati in mense Maio, anno XVIIII regnante Lothario rege.